**Қостанай облысы білім басқармасының**

**«Қостанай қаласы білім бөлімінің**

**№ 10 жалпы білім беретін мектебі» КММ**

**Қамқоршылық кеңес отырысының**

**№ 7 Хаттамасы**

**Күні:** 04.01.2023ж.

**Өткізілу формасы:** дәстүрлі

**Қатысқандар:**

* Мектеп директоры– О.Б.Баяхметова
* Қамқоршылық кеңесінің төрайымы – А.С.Кудербекова
* Директордың тәрбие ісі жөніндегі орынбасары – З.А.Койтбаева

**Қатысқан ата-аналар комитеті мүшелері:** 9

**Күн тәртібінде:**

**1.Білім беру ұйымдарында 2023 жылға арналған тамақтану құнын арттыру.**

**2.Ас мәзірі туралы.**

**Күн тәртібіндегі сұрақ бойынша мектеп директоры О.Б.Баяхметова сөз алды.**

Ол өз сөзін жаңа 2023 жылдағы мектеп асханасындағы оқушылардың тамақтануындағы бағалық өзгерістердің орын алуы жайлы айтып өтті. Сонымен қатар, тамақтану бағасын арттырудың орындылығын, бұл шешімнің қалалық білім бөлімі мен тамақ өнімдерін жеткізушілер және қалалық қамқоршылық кеңес мүшелерінің ортақ шешімдері екендігін баса айтты.

**Келесі болып сөзді №10 жалпы білім беретін мектебінің қамқоршылық кеңес төрайымы А.С.Кудербекова алды.** Ата-аналар қауымдастығымен түсіндіру жұмыстары мәселесі бойынша тыңдалды. Қамқоршылық кеңестің назарына статистикалық деректерге сәйкес азық-түлік өнімдерінің бағасын 20 пайызға артқандығын жеткізіп, осыған орай тамақтану бағасын арттырудың орындылығы туралы айтып өтті. Осылайша, 2023 жылғы 1 қаңтардан бастап оқушылар үшін ыстық тамақ құны 18 пайызға өсіп, оқушылардың барлық санаттары үшін 450 теңгені құрайтындығын айтты. Сонымен қатар, 2023 жылға бекітілген перспективалық ас мәзірі қолданыста болатындығын да ескертті. Әр бейсенбі күнгі «балық күніндегі» мәзірге өзгеріс енгізуге ұсыныс білдірді. Себебі, оқушылардың басым бөлігі балық өнімдерінен дайындалған тағамды жемейді. Сондықтан балық өнімін ет өніміне алмастыру қажеттігін атап өтті.

**Шешім:**

1. 2023 жылға тамақтану құны №10 ЖББМ оқушыларының барлық санаттары үшін 450 теңге болып бекітілсін.
2. 2023 жылға бекітілген перспективалық ас мәзірінің бейсенбі күнгі ас мәзіріне өзгеріс енгізіліп, қолданыста болсын.
3. Тамақтану құнының өзгерістері туралы ата-аналар толық хабардар етілсін.
4. Ақпарат мектептің ресми парақшаларына салынсын.

 **Мектеп директоры: О.Б.Баяхметова**

**Қамқоршылық кеңесінің төрайымы: А.С.Кудербекова**

 **Хатшы: З.А.Койтбаева**